OpenLLM-France/wikimedia huggingface dataset:
# Pennisetum

Pennisetum o Sericura és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Pennisetum alopecuroides
* Pennisetum americanum
* Pennisetum clandestinum
* Pennisetum cenchroides Rich
* Pennisetum donsonii
* Pennisetum durum Beal
* Pennisetum elegans Hassk
* Pennisetum glaucum - Mill perlat
* Pennisetum massaicum
* Pennisetum pedicellatum
* Pennisetum polystachyon
* Pennisetum purpureum - farratge d'elefant
* Pennisetum sieberianum
* Pennisetum setaceum
* Pennisetum trachyphyllum
* Pennisetum villosum R. Br. ex Fresen
(vegeu-ne una relació més exhaustiva a Wikispecies)

## Sinònims

(Els gèneres marcats amb un asterisc (*) són sinònims probables)
Amphochaeta Andersson, Beckeropsis Fig. & De Not., Catatherophora Steud., Eriochaeta Fig. & De Not., Gymnotrix P. Beauv., *Kikuyuochloa H. Scholz, Lloydia Delile, Loydia Delile, orth. var., Macrochaeta Steud., Penicillaria Willd., Pentastachya Steud., nom. inval., Sericura Hassk.

## Referències

* ↑ «Germplasm Resources Information Network, consultada 01.07.08». Arxivat de l'original el 2008-10-10. [Consulta: 1r juliol 2008].
# Stegoceras

Stegoceras és un gènere de dinosaure herbívor que visqué a finals del període Cretaci en el que avui en dia és Nord-amèrica. Aquests animal feien 2,5 m de longitud i 1,5 d'alçada.
El crani d'un Stegoceras mascle podia tenir uns 6 cm de gruix. El mascle presentava un crani més gruixut que el de la femella, probablement per competir entre ells, fent picar els caps, o com a reclam sexual.
# Tiktaalik roseae

Tiktaalik roseae és una espècie extinta de tetrapodomorf del Devonià superior. És un exemple de com diversos llinatges de peixos sarcopterigis antics van desenvolupar adaptacions a l'escassetat d'oxigen de les aigües poc profundes d'aquells temps, fet que va conduir a l'evolució dels amfibis. Se'n van trobar fòssils en excel·lents condicions l'any 2004 a l'illa d'Ellesmere a Nunavut, Canadà.

## Referències

* ↑ Entrada «Tiktaalik roseae» de la Paleobiology Database (en anglès). [Consulta: 9 juliol 2023].
# Antípatre d'Idumea

Antípatre d'Idumea（grec antic: Ἀντίπατρος, llatí: Antipater) fou governador de Judea i pare d'Herodes el Gran. Segons la genealogia difosa contemporàniament, era fill d'un noble idumeu també anomenat Antípatre o Antipas, que havia rebut el govern d'Idumea d'Alexandre Janeu i de la seva dona Alexandra. Antípatre es va criar a la cort d'Alexandre Janeu. No hi ha cap prova d'això; el que se sap és que era mig àrab i fou fet general en cap de l'exèrcit jueu per Alexandre Janeu més per les seves relacions amb els àrabs que per la noblesa del seu origen que probablement també existia. Estava casat amb Cipros, una dona de la noblesa nabatea.
El 65 aC va convèncer el rei Hircà II de Judea, deposat pel seu germà Aristobul II de Judea, de refugiar-se a la cort d'Aretes, rei dels nabateus. Es va fer client de Gneu Pompeu i probablement va fer un intent diplomàtic de col·locar al tron a Aretes, intent que no va reeixir (64 aC). El 63 aC Pompeu va ocupar Jerusalem i Aristobul II fou deposat.
Antípatre va ser fidel llavors a Hircà II i va treballar per les seves bones relacions amb els romans. Els seus serveis contra Alexandre Asmoneu (fill d'Aristòbul II) i contra Arquelau a Egipte (57 aC i 56 aC) foren agraïts per Escaure i Gabini lloctinents de Pompeu a Síria. El 48 aC hom li va concedir la ciutadania romana i el 47 aC Juli Cèsar va confirmar Hircà II com a gran sacerdot tot i les queixes d'Antígon de Judea (l'altre fill d'Aristòbul II) i Antípatre fou nomenat procurador de Judea.
Quan Cèsar va deixar Síria per marxar contra Farnaces, Antípatre va garantir la tranquil·litat a Judea i va nomenar als seus fills Fasael i Herodes governadors de Jerusalem i de Galilea, respectivament. El 46 aC es va oposar a la idea del fill Herodes d'eliminar a Hircà II; el 43 aC, un any després de la mort de Cèsar va regular els impostos que havia imposat a Judea el republicà Cassi com a suport a les seves tropes.
Va morir el 43 aC enverinat per l'àrab Màlic (a qui havia salvat la vida dues vegades) que va subornar el coper d'Hircà II per administrar-li el verí.
De la seva dona Cipros va tenir quatre fills: Fasael, Herodes, Josep i Ferores; i una filla, Salomé.

## Referències

* ↑ Antipater a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 202-203
# Suions

Els suions (en llatí suiones) eren una tribu germànica, la que vivia més al nord, suposadament a l'illa d'Escàndia (Escandinàvia). No hi ha dubte que es tracta dels ancestres dels moderns suecs. És un poble que només menciona Tàcit a Germània.
Antigament els suions també eren connectats amb les illes de la badia de la Pomerània, a la costa sud de la mar Bàltica.

## Referències

* ↑ Smiyh, William (ed.). «Suiones». Dictionary of Greek and Roman Geography (1854). [Consulta: 7 agost 2021].
* ↑ Pi i Margall, Francesc Les nacionalitats. Escrits i discursos sobre federalisme, 2010, pàg. 119.
# Gòtic

«Gòtic o gòtica» té aquests significats:
* Antropologia:
** Gòtic, referent al poble got, un dels pobles germànics europeus
** Llengua gòtica, llengua germànica oriental extinta
* Arts i oficis:
** Gòtica (tipografia), tipografia usada a Europa Occidental (~ 1150 - ~1500)
** Arquitectura gòtica, estil arquitectònic característic de l'edat mitjana
** Art gòtic, estil que va sorgir a Europa durant l'Edat Mitjana
** Gòtic català, art gòtic desenvolupat a Catalunya, Balears i el País Valencià
** Gòtic de maons, art gòtic desenvolupat a la gran planura europea
** Pintura gòtica
** Escultura gòtica
* Moda: Moviment gòtic, tendència que afecta a literatura, vestit i música és un estil caracteritzat per la foscor
* Música:
** Gòtic (grup)
** Rock gòtic o gothic metal, gènere musical derivat del punk
* Toponímia: El Gòtic, barri de la Ciutat Vella de Barcelona
# Translocació cromosòmica

Una translocació cromosòmica és una mutació cromosòmica que es dona quan un fragment d'un cromosoma passa a formar part d'un altre cromosoma no homòleg.
Les translocacions tenen lloc amb una freqüència d'1 de cada 1000 nounats.
En aquest tipus de mutació cromosòmica no hi ha guany o pèrdua de material, i per això no solen ser patològiques. Sí que ho poden ser si els punts de ruptura interrompen alguna seqüència codificant. La descendència, però, pot heretar bé la còpia del cromosoma que està sana, com la còpia del cromosoma en el qual hi manca o hi sobra un tros (que va o ha anat a parar a un altre cromosoma) i això sí que sol ser patològic.

## Tipus de translocacions

Se'n han descrit tres tipus:
* Recíproques: Dos cromosomes no homòlegs s'intercanvien un fragment cromosòmic d'una determinada mida.
* No recíproques (transposicions): Un tros d'un parell cromosòmic passa a formar part d'un altre parell cromosòmic però sense intercanvi.
* Robertsonianes: El braç llarg d'un cromosma es desplaça amb un altre cromosoma acrocèntric. La majoria de translocacions d'aquest tipus impliquen al cromosoma 14 i al 21. Normalment són d'origen matern.
Segons si hi ha o no un desequilibri d'informació:
* Equilibrades o balancejades:La informació és la mateixa però en diferents ubicacions, no serà patològica.
* Desequilibrades: com ja s'ha comentat la descendència pot rebre un cromosoma on bé hi falti o hi sobri informació fet que dona lloc en cada cas a monosomies o trisomies que seran patològiques.
# Gotmar

«Gotmar» té aquests significats:
* Gotmar I, bisbe de Girona (841-850)
* Gotmar II, bisbe de Girona (~ 941 - ~951)
* Gotmar III, bisbe de Girona
* Gotmar de Vic, bisbe de Vic (886-~899)
* Gotmar de Sant Cugat, abat del monestir de Sant Cugat (944-954)
* Castell Gotmar, castell medieval a Callús (Bages)
# Focas

«Focas» té aquests significats:
* Focas (nissaga), família romana d'Orient prominent durant els segles ix i x
* Biografies:
# Springville (Califòrnia)

Springville és una concentració de població designada pel cens dels Estats Units a l'estat de Califòrnia. Segons el cens del 2000 tenia 1.109 habitants.

## Demografia

Segons el cens del 2000, Springville tenia 1.109 habitants, 544 habitatges, i 283 famílies. La densitat de població era de 102,7 habitants/km².
Dels 544 habitatges en un 22,2% hi vivien nens de menys de 18 anys, en un 38,6% hi vivien parelles casades, en un 10,3% dones solteres, i en un 47,8% no eren unitats familiars. En el 41,9% dels habitatges hi vivien persones soles el 22,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,04 i el nombre mitjà de persones que vivien en cada família era de 2,8.
Per edats la població es repartia de la següent manera: un 21,6% tenia menys de 18 anys, un 3,6% entre 18 i 24, un 22,8% entre 25 i 44, un 28,6% de 45 a 60 i un 23,4% 65 anys o més.
L'edat mediana era de 46 anys. Per cada 100 dones de 18 o més anys hi havia 83,3 homes.
La renda mediana per habitatge era de 24.271 $ i la renda mediana per família de 35.000 $. Els homes tenien una renda mediana de 34.375 $ mentre que les dones 31.406 $. La renda per capita de la població era de 19.695 $. Entorn del 21,6% de les famílies i el 25,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Springville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Springville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Leonid Óssipov

Leonid Óssipov (Moscou, 6 de febrer de 1943 - Moscou, 5 de novembre de 2020) fou un waterpolista rus que va competir sota bandera soviètica durant les dècades de 1960 i 1970.
El 1964 va prendre part en els Jocs Olímpics d'Estiu de Tòquio, on guanyà la medalla de bronze en la competició del waterpolo. Quatre anys més tard, als Jocs de Ciutat de Mèxic, guanyà la medalla de plata en la mateixa competició. El 1972, a Munic, va disputar els seus tercers i darrers Jocs Olímpics, tot guanyant la medalla d'or en la competició de waterpolo.
En el seu palmarès també destaca una medalla de plata al Campionat del Món de waterpolo de 1973 i dues medalles d'or al Campionat d'Europa de waterpolo, el 1966 i 1970. A nivell de clubs guanyà les lligues soviètiques de 1967 i 1971.
Una vegada retirat exercí d'entrenador de waterpolo.

## Referències

* ↑ «Олимпийский чемпион по водному поло Леонид Осипов скончался на 78-м году жизни» (en rus), 06-11-2020. [Consulta: 25 abril 2024].
* 1 2 «Olympedia – Leonid Osipov». [Consulta: 25 abril 2024].
* 1 2 «ОСИПОВ Леонид Михайлович | Российские спортсмены | Спортивная Россия» (en rus). [Consulta: 25 abril 2024].
# Hermantown

Hermantown és una població dels Estats Units a l'estat de Minnesota. Segons el cens del 2000 tenia 7.448 habitants.

## Demografia

Segons el cens del 2000, Hermantown tenia 7.448 habitants, 2.726 habitatges, i 2.077 famílies. La densitat de població era de 83,8 habitants per km².
Dels 2.726 habitatges en un 37,9% hi vivien nens de menys de 18 anys, en un 64,9% hi vivien parelles casades, en un 8,3% dones solteres, i en un 23,8% no eren unitats familiars. En el 19,8% dels habitatges hi vivien persones soles el 8,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,67 i el nombre mitjà de persones que vivien en cada família era de 3,08.
Per edats la població es repartia de la següent manera: un 27,1% tenia menys de 18 anys, un 7,1% entre 18 i 24, un 28,4% entre 25 i 44, un 23,8% de 45 a 60 i un 13,6% 65 anys o més.
L'edat mediana era de 38 anys. Per cada 100 dones de 18 o més anys hi havia 92,8 homes.
La renda mediana per habitatge era de 49.861 $ i la renda mediana per família de 55.632 $. Els homes tenien una renda mediana de 41.152 $ mentre que les dones 25.481 $. La renda per capita de la població era de 20.993 $. Entorn del 2,2% de les famílies i el 4,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hermantown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Hermantown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Camperol de Nova Guinea

El camperol de Nova Guinea (Cincloramphus macrurus) és una espècie d'ocell de la família dels locustèl·lids (Locustellidae). És endèmic de l'illa de Nova Guinea. El seus hàbitat principal són els herbassars tropicals i subtropicals temporalment humids o inundables i les zones humides. El seu estat de conservació es considera de risc mínim.

## Referències

* ↑ «Camperol de Nova Guinea». Cercaterm. TERMCAT, Centre de Terminologia. Rev. 14 agost 2023 (català)
* ↑ «Grassbirds, Donacobius, tetrakas, cisticolas, allies» (en anglès). IOC World Bird List Version 13.2. International Ornithologists' Union, 01-07-2023. [Consulta: 14 agost 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 604. ISBN 978-84-16728-37-4.
* ↑ BirdLife International. «Papuan Grassbird. Cincloramphus macrurus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 14 agost 2023].
# Crinera

La crinera és el pèl que guarneix el coll d'un cavall o d'un l'altre equí, abastant des de les orelles fins a la creu, i incloent el del front. És més gruixuda i basta que la resta del pèl del cavall, i creix naturalment per a cobrir el coll, encara que l'herència juga el seu paper, donant a alguns cavalls una crinera més llarga i gruixuda, i a uns altres, una més curta i fina.
A alguns cavalls, com ara els usats en circs o en espectacles com Cavalia, se'ls deixa créixer la crinera fins als genolls. A d'altres se'ls afaita completament per estètica per comoditat. No obstant això, quan es deixa créixer lliurement la crinera, aquesta sol arribar a una llargada igual a l'amplada del coll de l'animal. El desgast natural limita la longitud, però la manca de cura també evita que els pèls se separin i es trenquin en excés.
La funció de la crinera és mantenir el coll calent, i possiblement desviar l'aigua del coll de l'animal si aquest no pot resguardar-se quan plou. També proporciona una certa protecció per a la part davantera del cavall contra les mosques, encara que la cua és normalment la primera defensa contra aquest insectes.
Entre les races de cavalls, sol haver-hi grans variacions tant en gruix com en llargada. Els ponis són els que tenen les cabelleres més gruixudes mentre que altres èquids com ara el ruc sovint tenen una crinera molt escassa i fina.
# Strawberry (Califòrnia)

Strawberry és una concentració de població designada pel cens dels Estats Units a l'estat de Califòrnia. Segons el cens del 2000 tenia 5.302 habitants.

## Demografia

Segons el cens del 2000, Strawberry tenia 5.302 habitants, 2.435 habitatges, i 1.246 famílies. La densitat de població era de 1.505,2 habitants/km².
Dels 2.435 habitatges en un 23,9% hi vivien nens de menys de 18 anys, en un 41,4% hi vivien parelles casades, en un 7,2% dones solteres, i en un 48,8% no eren unitats familiars. En el 38,8% dels habitatges hi vivien persones soles el 9,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,08 i el nombre mitjà de persones que vivien en cada família era de 2,79.
Per edats la població es repartia de la següent manera: un 18,7% tenia menys de 18 anys, un 4,7% entre 18 i 24, un 35,2% entre 25 i 44, un 29,9% de 45 a 60 i un 11,4% 65 anys o més.
L'edat mitjana era de 40 anys. Per cada 100 dones de 18 o més anys hi havia 90 homes.
La renda mitjana per habitatge era de 70.432 $ i la renda mitjana per família de 99.409 $. Els homes tenien una renda mitjana de 70.298 $ mentre que les dones 46.336 $. La renda per capita de la població era de 50.581 $. Entorn del 4% de les famílies i el 7,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Strawberry». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Strawberry». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
Viccionari
# Premi Marcello Mastroianni

El premi Marcello-Mastroianni (en italià Premio Marcello-Mastroianni) és un guardó que s'atorga anualment a la Mostra de Venècia en reconeixement del gran treball interpretatiu d'un actor o actriu novell d'una de les pel·lícules pertanyents a la secció oficial de competició del certamen.
El premi va ser atorgat per primera vegada a la 55a edició de la Mostra, el 1998 i el seu nom és un homenatge a l'actor italià Marcello Mastroianni, mort el 1996.
El premi Marcello-Mastroianni a la millor interpretació s'atorga paral·lelament a la Copa Volpi.

## Palmarès

El premi ha sigut atorgat en cinc ocasions a actors italians (1998, 2003, 2009 i 2012), en tres ocasions a actors americans (2008, 2010 i 2013) i en dues ocasions a actors francesos (2006 i 2007). El guanyador més jove del premi Marcello-Mastroianni és l'actriu britànica Megan Burns, que el va rebre a l'edat de 14 anys. La guanyadora més veterana és l'actriu sud-coreana Moon So-ri, que va rebe el guardó a l'edat de 28.
| Any | Guanyador | Pel·lícula | Director |
| 1998 | Niccolò Senni | L'albero delle pere | Francesca Archibugi |
| 1999 | Nina Proll | Nordrand | Barbara Albert |
| 2000 | Megan Burns | Liam | Stephen Frears |
| 2001 | Gael García Bernal | Y tu mamá también | Alfonso Cuarón |
| 2001 | Diego Luna | Y tu mamá también | Alfonso Cuarón |
| 2002 | Moon So-ri | 오아시스 (Oasis) | Lee Chang-dong |
| 2003 | Marco Luisi | Lavorare con lentezza | Guido Chiesa |
| 2003 | Tommaso Ramenghi | Lavorare con lentezza | Guido Chiesa |
| 2004 | Najat Benssallem | Raja | |
| 2005 | Ménothy Cesar | Vers le sud | Laurent Cantet |
| 2006 | Isild Le Besco | L'intouchable | |
| 2007 | Hafsia Herzi | La Graine et le Mulet | Abdellatif Kechiche |
| 2008 | Jennifer Lawrence | The Burning Plain | Guillermo Arriaga |
| 2009 | Jasmine Trinca | Il grande sogno | Michele Placido |
| 2010 | Mila Kunis | Black Swan | Darren Aronofsky |
| 2011 | Shōta Sometani | ヒミズ (Himizu) | Sion Sono |
| 2011 | Fumi Nikaidō | ヒミズ (Himizu) | Sion Sono |
| 2012 | Fabrizio Falco | Bella addormentata | Marco Bellocchio |
| 2012 | Fabrizio Falco | È stato il figlio | Daniele Ciprì |
| 2013 | Tye Sheridan | Joe | David Gordon Green |

## Enllaços externs

* Pàgina oficial del Festival amb la llista del palmarès (italià)
* Mostra de Venècia Arxivat 2010-04-11 a Wayback Machine. a Internet Movie Database (anglès)
# Vladímir Patkin

Vladímir Patkin (rus: Влади́мир Леони́дович Па́ткин) (Bobrov, 8 de desembre de 1945) és un jugador de voleibol rus, ja retirat, que va competir sota bandera de la Unió Soviètica durant les dècades de 1960 i 1970.
El 1972 va prendre part en els Jocs Olímpics d'Estiu de Múnic, on guanyà la medalla de bronze en la competició de voleibol.
En el seu palmarès també destaca una medalla d'or al Campionat d'Europa de voleibol de 1971. A nivell de clubs va jugar al Dinamo Vorónej (fins al 1969), Dinamo Irkutsk (1969-1970) i CSKA Moscou (1970-1974), amb qui guanyà la lliga soviètica de 1971 a 1974, la Copa soviètica de 1972 i la Copa d'Europa de 1973 i 1974.
Entre el 1975 i 1982 fou entrenador de l'equip masculí de la Unió Soviètica i de 1983 a 1987 de l'equip femení. En ambdós equips aconseguí nombroses victòries. Posteriorment ha ocupat diversos càrrecs directius a la Federació Russa de Voleibol i la Confederació Europea de Voleibol.

## Referències

* ↑ «Olympedia – Vladimir Patkin». [Consulta: 22 agost 2023].
* 1 2 «ПАТКИН Владимир Леонидович | Российские спортсмены | Спортивная Россия» (en rus). [Consulta: 22 agost 2023].
# Omar Pkhakadze

Omar Longuinozovitx Phakadze (en georgià: ომარ ფხაკაძე, en rus: Омар Лонгинозович Пхакадзе, Kutaisi, 22 d'agost de 1944 - Tbilisi, 21 de maig de 1993) va ser un ciclista soviètic d'origen georgià. Competí en el ciclisme en pista i es va especialitzar en la velocitat on va obtenir una medalla als Jocs Olímpics de Múnic, i tres més als Campionats del Món, una d'elles d'or.

## Palmarès

* 1963
** Campió de la Unió Soviètica en Velocitat
* 1964
** Campió de la Unió Soviètica en Velocitat
* 1965
** Campió del món en Velocitat amateur
* 1972
** Medalla de bronze als Jocs Olímpics de Múnic en Velocitat individual

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Vladímir Putiàtov

Vladímir Putiàtov (Moscou, 24 de desembre de 1945) és un jugador de voleibol rus, ja retirat, que va competir sota bandera de la Unió Soviètica durant les dècades de 1960 i 1970.
El 1972 va prendre part en els Jocs Olímpics d'Estiu de Múnic, on guanyà la medalla de bronze en la competició de voleibol.
A nivell de clubs va jugar al SKA de Kíiv (fins al 1968) i CSKA Moscou (1969-1978), amb qui guanyà nou edicions de la lliga soviètica, de 1970 a 1978, i la Copa d'Europa de 1973, 1974, 1975 i 1977.

## Referències

* ↑ «Olympedia – Vladimir Putyatov». [Consulta: 22 agost 2023].
* ↑ «ПУТЯТОВ Владимир Николаевич | Российские спортсмены | Спортивная Россия» (en rus). [Consulta: 22 agost 2023].
# Guennadi Txetín

Guennadi Txetín (raion de Kudímkar, 1 de febrer de 1943 - Uzbekistan, 2002) fou un aixecador rus que va competir sota bandera de la Unió Soviètica durant les dècades de 1960 i 1970.
El 1968 va prendre part en els Jocs Olímpics d'Estiu de Ciutat de Mèxic, on fou quart en la prova del pes gall del programa d'halterofília. Quatre anys més tard, als Jocs de Múnic, va guanyar la medalla de bronze en la mateixa categoria del programa d'halterofília.
En el seu palmarès també destaquen dues medalles al Campionat del Món d'halterofília, d'or el 1971 i de bronze el 1972. Va ser campió soviètic de pes gall el 1968, 1969, 1971, 1972 i 1976. També va guanyar la Copa Soviètica el 1975 i 1976 i va establir quatre rècords mundials, un en dos temps i tres en pes total.
Una vegada retirat, a finals dels anys setanta, Txetín va marxar a l'Uzbekistan, on va treballar de pagès. A principis dels anys noranta va tornar a aixecar peses, però en la modalitat de powerlifting i, tot i tenir gairebé 50 anys, va guanyar l’or al Campionat d'Europa de Powerlifting de 1992 en la categoria de pes lleuger i el bronze al Campionat del món del mateix any. Txetín també va ser entrenador de l'equip nacional d'halterofília de l'Uzbekistan.

## Referències

* 1 2 3 «Olympedia – Gennady Chetin». [Consulta: 1r agost 2021].
* ↑ «Четин Геннадий Тимофеевич | Спорт-страна.ру» (en rus). [Consulta: 1r agost 2021].